Odločba Sveta

z dne 8. decembra 1975

o uvedbi skupnega postopka za vzpostavitev in nenehno posodabljanje seznama virov informacij o okolju v Skupnosti

(76/161/EGS)

SVET EVROPSKIH SKUPNOSTI JE

ob upoštevanju pogodbe o ustanovitvi Evropske gospodarske skupnosti in zlasti člena 235 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega odbora [2],

ker akcijski program Evropskih skupnosti za okolje [3] določa pripravo stalnega seznama virov informacij o okolju in njegovo vključitev kot prispevek Skupnosti k Mednarodnemu referenčnemu sistemu (MRS) Programa Združenih narodov za okolje, v druge ustrezne mednarodne sisteme in v Evropsko dokumentacijsko mrežo dokumentacijskih centrov iz Sklepa Sveta 75/200/EGS z dne 18. marca 1975 o sprejetju začetnega triletnega načrta ukrepov Skupnosti na področju znanstvenih in tehničnih informacij in dokumentacije [4];

ker bi ta seznam lahko omogočil dostop do obstoječih virov informacij za vse uporabnike v Skupnosti, zlasti za tiste, ki so odgovorni za nadzor, varovanje in upravljanje okolja; ker bo tudi omogočil določiti, kakšna koordinacija ali usklajevanje virov informacij bi bila zaželena, predlagati oblikovanje novih informacijskih sistemov na temelju zahtev, ki še niso pokrite, in vključiti take vire v usklajeno evropsko mrežo;

ker se zdi tak seznam potreben, da bi v smislu delovanja skupnega trga dosegli enega izmed ciljev Skupnosti na področju varstva okolja in kakovosti življenja; ker Pogodba ni določila pooblastil za ukrepe, potrebne v tej zadevi;

ker mora ta seznam, ki ga bo objavila Komisija v obliki seznama virov informacij o okolju v Skupnosti, za vsako državo članico navesti znanstvene in tehnične informacijske in dokumentacijske centre, specialistične centre in neodvisne strokovnjake in tekoče ali načrtovane raziskovalne projekte;

ker morajo Države članice, da lahko Komisija sestavi seznam, predložiti Komisiji informacije v zvezi z različnimi nacionalnimi viri informacij; ker je treba uvesti tudi postopek posodabljanja seznama,

SPREJEL NASLEDNJO DIREKTIVO:

Člen 1

Uvede se splošni postopek za vzpostavitev in posodabljanje stalnega seznama virov informacij o okolju v Skupnosti.

Ta seznam za vsako državo članico vključuje popis:

- znanstvenih in tehničnih informacij ter dokumentacijskih centrov in služb;

- specialističnih centrov in neodvisnih strokovnjakov;

- tekočih ali načrtovanih raziskovalnih projektov.

Člen 2

Države članice zberejo informacije, zahtevane v vprašalniku v Prilogi, in posredujejo informacije Komisiji na način in v obliki, kot sta skladna z zahtevami Komisije.

Informacije se zbirajo letno, da se seznam lahko posodablja. Te informacije se posredujejo Komisiji najkasneje štiri mesece po koncu referenčnega leta.

Člen 3

Vsaka država članica določi nacionalni organ, ki bo odgovoren za zbiranje in posredovanje informacij iz členov 1 in 2 Komisiji in jo o tem obvesti.

Člen 4

Komisija razvije programsko opremo in metode indeksiranja in kodiranja informacij iz člena 1 in 2. Izvede avtomatsko obdelavo teh informacij in državam članicam zagotovi kopijo seznama na magnetnem traku ali na kateremkoli drugem mediju in ustrezno programsko opremo, ki je potrebna za uporabo tega medija.

Člen 5

Komisija posreduje Mednarodnemu referenčnemu sistemu (MRS) Programa Združenih narodov za okolje magnetni trak, ki vsebuje ustrezne informacije, za katere države članice želijo, da jih posreduje temu sistemu.

Člen 6

Na podlagi vseh pridobljenih izkušenj lahko Komisija revidira popis informacij, ki sestavljajo seznam, in metode pripravljanja seznama v sodelovanju s pristojnimi nacionalnimi organi iz člena 3, zaradi upoštevanja ukrepov, ki jih izvaja Skupnost za usklajevanje seznamov raziskovalnih projektov.

Člen 7

Države članice posredujejo informacije, ki jih zahteva vprašalnik v Prilogi, prvič v treh mesecih po objavi te odločbe v Uradnem listu Evropskih skupnosti.

Člen 8

Ta odločba je naslovljena na države članice.

V Bruslju, 8. decembra 1975

Za Svet

Predsednik

M. Pedini

[1] UL C 157, 14.7.1975, str. 93.

[2] UL C 263, 17.11.1975, str. 36.

[3] UL C 112, 20.12.1973, str. 3.

[4] UL L 100, 21.4.1975, str. 26.

--------------------------------------------------

PRILOGA

SEZNAM VIROV INFORMACIJ O VARSTVU OKOLJA

VPRAŠALNIK

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------